जम्मू-कश्मीर की मुख्यमंत्री महबूबा मुफ्ती पर हमला बोलते हुए अब्दुल्ला ने एएनआई से कहा,”घाटी में जारी हिंसा के लिए पीडीपी जिम्मेदार है। मुफ्ती राज्य में सुरक्षा व्यवस्था पर काम करने की जगह भारतीय जनता पार्टी के साथ दोस्ती गहरी करने में जुटी हैं। कश्मीरियों के साथ 2016 में जो हुआ और उन्होंने जो झेला वह समझ और अभिव्यक्ति से परे है। पीडीपी ने युवाओं से शांति और सम्मान से जीने का अवसर छीन लिया है।” पीडीपी-बीजेपी की एंटी-पीपुल पॉलिसी (लोक-विरोधी नीति) के कारण कश्मीर में अशांति की स्थिति है। लोगों के अंदर डर और उत्पीड़न बसा हुआ है।